CELEX: 32009R0179
Language: el
Date: 2009-03-05 00:00:00
Title: Κανονισμός (ΕΚ) αριθ. 179/2009 του Συμβουλίου, της 5ης Μαρτίου 2009 , για τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο

7.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/1
            
         
      ΚΑΝΟΝΙΣΜΌΣ (ΕΚ) αριθ. 179/2009 ΤΟΥ ΣΥΜΒΟΥΛΊΟΥ
   
   της 5ης Μαρτίου 2009
   για τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
   την πρόταση της Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 301/2007 του Συμβουλίου, της 19ης Μαρτίου 2007, σχετικά με την τροποποίηση του παραρτήματος Ι του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο (1) ανέστειλε πλήρως, για δύο έτη, τους αυτόνομους δασμούς του κοινού δασμολογίου για τις οθόνες απεικόνισης που χρησιμοποιούν οθόνη υγρών κρυστάλλων (LCD), με διαγώνιο οθόνης 48,5 cm ή μικρότερη και με λόγο διαστάσεων οθόνης 4:3 ή 5:4, και που υπάγονται στον κωδικό ΣΟ 8528 59 90
            
         
               (2)
            
            
               Το μέτρο αναστολής έληξε στις 31 Δεκεμβρίου 2008.
            
         
               (3)
            
            
               Για να επωφεληθούν οι καταναλωτές, να εξασφαλιστεί η ορθολογική ανάπτυξη της παραγωγής και να αυξηθεί η κατανάλωση στο εσωτερικό της Κοινότητας, καθώς και για να προωθηθεί το εμπόριο μεταξύ των κρατών μελών και τρίτων χωρών, είναι προς το συμφέρον της Κοινότητας να παραταθεί η ισχύουσα αναστολή των αυτόνομων δασμών για δύο έτη από την 1η Ιανουαρίου 2009· επίσης, να αυξηθεί η διαγώνιος οθόνης σε 55,9 cm (22 ίντσες) και να προστεθούν οι λόγοι διαστάσεων οθόνης 1:1 και 16:10.
            
         
               (4)
            
            
               Για τους ίδιους λόγους, είναι επίσης προς το συμφέρον της Κοινότητας να προβλεφθεί αναστολή για δύο έτη από την 1η Ιανουαρίου 2009 για τις ασπρόμαυρες ή άλλες μονόχρωμες οθόνες απεικόνισης με διαγώνιο οθόνης μέχρι 77,5 cm (30,5 ίντσες) και με τους ίδιους λόγους διαστάσεων οθόνης που ισχύουν για τις έγχρωμες οθόνες απεικόνισης.
            
         
               (5)
            
            
               Κατά συνέπεια, ο κανονισμός (ΕΚ) αριθ. 2658/87 (2) θα πρέπει να τροποποιηθεί αναλόγως.
            
         
               (6)
            
            
               Δεδομένου ότι οι αναστολές που προβλέπονται στον παρόντα κανονισμό αποτελούν παράταση της αναστολής που είχε ήδη θεσπιστεί με τον κανονισμό (ΕΚ) αριθ. 301/2007 και έληξε στις 31 Δεκεμβρίου 2008, και επειδή δεν είναι προς το συμφέρον της Κοινότητας να διακοπεί η δασμολογική μεταχείριση των οθονών απεικόνισης που καλύπτονται από την αναστολή, ο παρών κανονισμός εφαρμόζεται από την 1η Ιανουαρίου 2009,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΟΚ) αριθ. 2658/87 τροποποιείται ως εξής:
   
               1)
            
            
               στο δεύτερο μέρος, τμήμα XVI, κεφάλαιο 85 του παραρτήματος Ι το κείμενο στη στήλη 3 που αντιστοιχεί στον κωδικό ΣΟ 8528 59 10 αντικαθίσταται από το ακόλουθο κείμενο:
               «14 (3)
               
            
         
               2)
            
            
               στο δεύτερο μέρος, τμήμα XVI, κεφάλαιο 85 του παραρτήματος Ι το κείμενο στη στήλη 3 που αντιστοιχεί στον κωδικό ΣΟ 8528 59 90 αντικαθίσταται από το ακόλουθο κείμενο:
               «14 (4)
               
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2009.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Μαρτίου 2009.
      
         
            Για το Συμβούλιο
         
         
            Ο Πρόεδρος
         
         M. ŘÍMAN
         
      
   
   
      (1)  ΕΕ L 81 της 22.3.2007, σ. 11.
   
      (2)  ΕΕ L 256 της 7.9.1987, σ. 1.
   
      (3)  Δασμός που αναστέλλεται αυτόνομα έως τις 31 Δεκεμβρίου 2010 για τις ασπρόμαυρες ή άλλες μονόχρωμες οθόνες απεικόνισης που χρησιμοποιούν οθόνη υγρών κρυστάλλων (LCD) και είναι εξοπλισμένες με σύνδεσμο DVI (ψηφιακής διεπαφής βίντεο) ή με σύνδεσμο VGA (Video Graphics Array) ή και με τους δύο με διαγώνιο οθόνης μέχρι 77,50 cm (δηλαδή 30,5 ίντσες), με λόγους διαστάσεων οθόνης 1:1, 4:3, 5:4 ή 16:10, με ευκρίνεια εικόνας εικονοστοιχείου άνω των 1.92 mega pixels, και με απόσταση μεταξύ σημείων έως 0,3mm. (Κωδικός TARIC 8528591010).»·
   
      (4)  Δασμός που αναστέλλεται αυτόνομα έως τις 31 Δεκεμβρίου 2010 για τις έγχρωμες οθόνες απεικόνισης που χρησιμοποιούν οθόνη υγρών κρυστάλλων (LCD), με διαγώνιο οθόνης μέχρι 55,9 cm (δηλαδή 22 ίντσες), με λόγο διαστάσεων οθόνης 1:1, 4:3, 5:4 ή 16:10 (κωδικός Taric 8528599040).».